Αρσέν Αντέ-Μενσά

Ο Αρσέν Αντέ-Μενσά (γεννημένος στις 6 Ιουνίου 1971) είναι Γάλλος παλαίμαχος καλαθοσφαιριστής. Έχει ύψος 189εκ και αγωνιζόταν ως γκαρντ.

 Καριέρα 
Ο Αρσέν Αντέ-Μενσά έκανε τα πρώτα του μπασκετικά βήματα στις ακαδημίες της γαλλικής Ολυμπίκ Αντίμπ, με την οποία υπέγραψε επαγγελματικό συμβόλαιο συνεργασίας το 1990, σε ηλικία 19 ετών.

Στην Ολυμπίκ Αντίμπ παρέμεινε μέχρι το 1996 κατακτώντας δύο πρωταθλήματα Γαλλίας (1991, 1995).

Το 1996 μεταπήδησε στην επίσης γαλλική Ρασίνγκ Κλαμπ Παρισίου, στην οποία παρέμεινε για δύο χρόνια και με την οποία κατέκτησε το πρωτάθλημα Γαλλίας το 1997.

Το 1998 υπέγραψε συμβόλαιο συνεργασίας με τον Ολυμπιακό Πειραιώς. Στην ελληνική ομάδα παρέμεινε για δύο χρόνια, δίχως ωστόσο να καταφέρει να κατακτήσει κάποιο τίτλο.

Την περίοδο 2000-01 αγωνίστηκε στον Α.Ο. Νήαρ Ηστ Καισαριανής.

Το 2001 επέστρεψε στη Γαλλία και μετεγγράφη στην Ασοσιασιόν Σπορτίβ ντε Βιλερμπάν Εβέιγ Λιονναί.

Μετά το τέλος της περιόδου 2001-02, ο Αρσέν Αντέ-Μενσά αποφάσισε να αποσυρθεί από την ενεργό δράση και να βάλει τέλος στην καριέρα του.

 Τίτλοι 
3 Πρωταθλήματα Γαλλίας: 1991, 1995, 1995

Παραπομπές

 Πηγές 
 http://basketball.eurobasket.com/player/Arsene_Ade_Mensah/790

Κατηγορία:Γάλλοι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ολιμπίκ Αντίμπ
Κατηγορία:Καλαθοσφαιριστές Ρασίνγκ Μπασκέτ Παρί